Евтини полети от Австралия до Канада - Самолетни билети Австралия Канада - eSky.bg
Самолетни билети от Австралия до Канада
Търсене на полети от Австралия до Канада
Виж най-добрите оферти от Австралия до Канада
Кога да резервираш полет до Канада
Няма директен полет по маршрут от Австралия до Канада
Средни месечни температури в Торонто (°C)
Официален език: Английски, френски
Забавления за малки и големи
Със сигурност цялото семейство ще бъде впечатлено от аквариума Рипли, който разполага с най-дългия в Северна Америка подводен тунел, откъдето може да се наблюдават 16 000 вида животни. Зоологическата градина на Торонто предлага огромно разнообразие от местни и екзотични обитатели, за чието разглеждане ще са необходими поне 4 часа.
Ниагарските водопади
Известните природни забележителности се намират само на 120 км южно от Торонто, което за мащабите на Северна Америка не е много. Те представляват група от три водопада – Подковата, Американският водопад и Брайдъл Вейл, които годишно се посещават от милиони туристи.
Модерен дворец
Канада не е известна със старинните си замъци, а по-скоро с модерни сгради като тази, в която се помещава Кралският музей на Онтарио. Все пак, през 1911 г. канадски бизнесмен се е постарал да създаде огромното имение Каса Кома с 98 стаи, градини и фонтани. То напомня средновековен европейски дворец с елементи на готика и е интересна щриха към модерната среда на Торонто.
Забележителности на Торонто
Торонто е най-големият град в Канада и затова често е погрешно смятан за столица на страната, а всъщност това е Отава. Млад и динамичен, той е най-мултикултурният град, като се смята, че близо 50% от жителите му не са родени в страната.
Символът на Торонто – CN Tower е обявена за едно от архитектурните чудеса на модерния свят. Построена е, за да излъчва сигнал за Канадската национална железопътна компания, но днес се е превърнала в много повече от това. Асансьорът изстрелва посетителите до наблюдателното ниво за по-малко от 1 минута. От 342 м височина и при хубаво време може да се видят дори Ниагарските водопади.
Дистилъри дистрикт е затворен за автомобили квартал, подходящ за първоначална среща с Торонто. Архитектурата е изцяло издържана във викториански стил, има ресторанти, кафенета, бутици, галерии, музеи. В Канада хокеят е на особена почит. Затова Хокейната зала на славата изглежда внушителна и задължително се включва в списъка на феновете на спорта. Там всяка година се връчва купата на победителите „Стенли“.
Торонто определено има много лица, което се доказва не само от китайския квартал, какъвто има и в други космополитни градове. В близост до него се намира пазарът Кенсингтън, който впечатлява със своята бохемска атмосфера и със стоки и храни от цял свят. Ако оставате за повече време в Торонто и ви доскучае, то лесно може да отскочите в „чужбина“, обикаляйки гръцкия, португалския, индийския, италианския или други етнически квартали.
Средни месечни температури в Монреал (°C)
Хълмът Mount Royal
Хълмът е природен парк, от който градът е взел името си. Това е любимо място за бягство сред природата на местните. През зимата се използва, като малка ски писта, а през лятото за провеждане на различни спортни активности.
Музеят на изящните изкуства
Най-големият музей, посветен на изкуството в Канада, се намира именно в Монреал. Открит през 19 век, той съхранява около 4000 подбрани експоната, дело на известни творци от цял свят.
Кулинарен рай
В Монреал има повече ресторанти на глава от населението, отколкото в Ню Йорк. Местните жители обичат да глезят вкусовите си рецептори, затова не пропускайте да участвате в някой от организираните кулинарни турове.
Забележителности на Монреал
Може би заради приликата си с европейските градове, Монреал често е наричан културната столица на Канада. Това се усеща най-лесно във Вию-Монреал или Старият град, чиито улици и сгради могат да бъдат объркани с тези на големите европейски градове от 17-ти век. Там се намират водещите исторически забележителности, като разглеждайки ги, неусетно ще стигнете и до Старото пристанище. Навремето там е било обичайното работно място на френските търговци, а днес е най-оживената част от Монреал със своите заведения, кино, Часовникова кула и Център на науката и технологиите.
Под привидно оживените улици на Монреал, тупти още един паралелен град – Ресо. Това е система от подземни тунели с обща дължина от над 30 километра, които свързват всички станции на метрото. Това включва множество магазини, заведения, кина и дори апартаменти за живеене и работа. Реса е добро решение за разходка из града, когато зимните температури станат непоносимо ниски.
Ботаническата градина на Монреал е третата по големина в света и с над 80-годишна история. Тя е съставена от впечатляващите 30 на брой тематични градини, сред които най-голяма по площ е китайската. Към всички тях има и естествено заформил се животински свят, който допълнително би ви зарадвал.
Средни месечни температури във Ванкувър (°C)
Парк „Кралица Елизабет“
Паркът е разположен на най-високата точка от града, което разкрива хубава гледка от една страна към центъра и от друга към планините на север. Той включва игрища за голф и тенис, ресторанти и консерваторията Блодел, а Ботаническа градина е в близост.
Футуристичната, лъскава и сферична на вид сграда, намираща се на ул. „Квебек“ е Научният музей, който смайва посетителите си с интересни експонати, инсталации и демонстрации на теми: вода, въздух, движение, откритие.
Улица Робстън
Повечето хора свързват тази улица с магазините на международни брандове, но Робстън е дом на изкуството във Ванкувър. Там се намира Художествената галерия, Къщата на Емили Кар с богата колекция от картини и пл. „Робстън“, където има зимна ледена пързалка.
Забележителности на Ванкувър
Ванкувър се радва на най-мекия климат в Канада. Той е третият по големина град, но разполага с най-голямото пристанище в страната. Освен като индустриален и икономически център, е известен и като главният двигател на канадката киноиндустрия.
Централната част на Ванкувър е разположена на полуостров в пролива Джорджия, ограден на юг от делтата на река Фрейзър, а на север от дълбок фиорд. Освен това на север блестят вечно заснежените върхове на Крайбрежните планини. Всички тези природни дадености създават предпоставки Ванкувър да се нарече най-красивият град на Канада.
Сред любимите места в полуострова на Стария град е паркът Стенли. Огромните дървета и павираната крайморска алея примамват спортисти и туристи да прекарат на спокойствие свободното си време. Малкият остров Гранвил, част от Стария Ванкувър е бил индустриална зона, но днес е живописно местенце. В бившите складове са се настанили художници и търговци на дребно, наред с театри, галерии, ресторанти и плаващи магазинчета.
Крайбрежието на Английския залив е популярно със своите подбрани ресторанти и бутици, а когато времето е подходящо, се организират спортни дейности. През лятото покрай залива се провежда тридневният Фестивал на фойерверките, а на Нова година се отбелязва Плаването на полярната мечка, в което само истински смелчаци се потапят в смразяващия Тих океан.
Средни месечни температури във Виктория (°C)
На 22 км от центъра на града се намират прочутите градини Бътчарт. Можете да се разхождате с часове сред феерията от цветове и аромати. Най-посещавани са италианската, японската, розовата и потъналата градини. Градината на пеперудите отглежда около 75 вида тропически пеперуди, заедно с риби, земноводни и птици от екзотични места.
Зоопарк за буболечки
Тази забележителност не би се харесала на всеки, но по-любознателните ще оценят разнообразието, което Зоологическа градина Виктория за насекоми и паяци предлага.
Замъкът Craigdarroch
Това величествено имение е било построено от шотландски петролен магнат през 1890 г. Днес то е музей със всичките си 39 стаи, като в тях все още са запазени много от принадлежностите, които навремето богатото семейство са използвали.
Забележителности на Виктория
Канадският град Виктория е удобно разположен на южния край на остров Ванкувър, обграден от планини и повлиян от топлото течения на Северния Тих океан. Това създава един мек и приятен климат на фона на общия, характерен за Канада. Парковете и градините на този красив град са вечно зелени и приканващи за разходка. Виктория е столица на провинция Британска Колумбия, но въпреки това е спокоен и тих град, без небостъргачи и големи административни сгради или финансови центрове. Чарът му се крие в централната част около пристанището, която е издържана в сгради с викториански стил. В някои от хотелите в района се предлага традиционния чай в 17:00 ч.
Кралският музей на Британска Колумбия е най-добрият природо-научен музей в страната, представящ експозициите си, влияейки на възприятията с гледки, звуци и аромати. Там ще можете да се разходите из дъждовна гора, да видите типични за западното крайбрежие животни, да се посветите в тайнствата на древни ритуали или да се сблъскате с това, което са усетили първите европейски заселници по тези земи.
Fairmont Empress Hotel е най-голямата архитектурна забележителност на Виктория. Сградата на хотела е построена през 1908 г. и прилича на истински замък. В северната част на хотела се намира колекция от миниатюри, пресъздаваща важни исторически събития, която може да се разгледа и от хора, които не са гости. В близост се намира и сградата на местния парламент, която е особено атрактивна, когато се стъмни, заради множеството лампички по нея, които празнично греят.
Популярни авиокомпании по маршрут Австралия - Канада
Популярни градове: Евтини полети от Сидни Евтини полети от Мелбърн Евтини полети от Бризбейн Евтини полети от Пърт Евтини полети от Аделайда Евтини полети от Дъбоу
Популярни летища: Евтини полети от Сидни, Кингсфорд Смит Евтини полети от Brisbane Airport Евтини полети от Perth Airport Евтини полети от Adelaide Airport Евтини полети от Canberra Intl Airport Евтини полети от Longreach Airport